smcproject/ml-wiki-sentences huggingface dataset:
1991 ഡിസംബറിൽ, ഹർഡിന്റെ പ്രൈമറി അർക്കിടെക്ട് ഈ പേരിനെ പരസ്പരം ആവർത്തിച്ചുള്ള ചുരുക്കെഴുത്തായി വിശേഷിപ്പിച്ചു:
"ഹർഡ്" എന്നതിന്റെ അർത്ഥം വിശദീകരിക്കാനുള്ള സമയമാണിത്.
"ഹർഡ്" എന്നാൽ "ഹിർഡ് ഓഫ് യുണിക്സ്-റിപ്ലേസിംഗ് ഡെമൺസ്" എന്നാണ്.
തുടർന്ന്, "ഹർഡ്" എന്നാൽ "ഹർഡ് ഓഫ് ഇന്റർഫേസുകൾ പ്രതിനിധീകരിക്കുന്ന ഡെപ്ത്" എന്നാണ്.
ഒരു ജോടി പരസ്പര ആവർത്തന ചുരുക്കെഴുത്തുകളാൽ നാമകരണം ചെയ്യപ്പെട്ട ആദ്യത്തെ സോഫ്‌റ്റ്‌വെയർ ഞങ്ങളുടെ അറിവിൽ ഇവിടെയുണ്ട്.
— തോമസ് (പിന്നെ മൈക്കൽ) ബുഷ്നെൽ
ഹർഡും ഹിർഡും ഹെർഡ് എന്ന ഇംഗ്ലീഷ് പദത്തിന്റെ ഹോമോഫോണുകൾ ആയതിനാൽ, കേർണൽ എങ്ങനെ പ്രവർത്തിക്കുന്നുവെന്ന് പ്രതിഫലിപ്പിക്കുന്ന ഗ്നു ഹർഡ് എന്ന പൂർണ്ണമായ പേര് ഹെർഡ് ഓഫ് ഗ്നസ് എന്ന വാക്കുകളുടെ ഒരു പ്ലേയാണ്.
ലോഗോയെ ഹർഡ് ബോക്സുകൾ എന്ന് വിളിക്കുന്നു, ഇത് ആർക്കിടെക്റ്റിനെ പ്രതിഫലിപ്പിക്കുന്നു.
ലോഗോ, നോഡുകൾ ഹർഡ് കേർണലിന്റെ സെർവറുകളെ പ്രതിനിധീകരിക്കുന്ന ഒരു ഗ്രാഫാണ്, കൂടാതെ ഡയറക്‌ട് ചെയ്‌ത എഡ്ജുകൾ ഐപിസി(IPC)സന്ദേശങ്ങളാണ്.
റിച്ചാർഡ് സ്റ്റാൾമാൻ 1983 സെപ്റ്റംബറിൽ ഒരു സ്വതന്ത്ര ഗ്നു ഓപ്പറേറ്റിംഗ് സിസ്റ്റം സൃഷ്ടിക്കുക എന്ന ലക്ഷ്യത്തോടെ ഗ്നു പ്രോജക്റ്റ് സ്ഥാപിച്ചു.
തുടക്കത്തിൽ കേർണൽ വികസനത്തിന് ആവശ്യമായ ഘടകങ്ങൾ എഴുതിയിരുന്നു: എഡിറ്റേഴ്സ്, ഷെൽ, കംപൈലർ , ഡീബഗ്ഗർ തുടങ്ങിയവ.
1989-ഓടെ, ഗ്നു ജിപിഎൽ നിലവിൽ വന്നു, കേർണൽ മാത്രമായിരുന്നു പ്രധാന ഘടകം.
എംഐടിയുടെ ലബോറട്ടറി ഫോർ കമ്പ്യൂട്ടർ സയൻസിലെ (എൽസിഎസ്) പ്രൊഫസർ സ്റ്റീവ് വാർഡും സംഘവും വികസിപ്പിച്ചെടുത്ത ഗവേഷണ ട്രിക്സ് ഓപ്പറേറ്റിംഗ് സിസ്റ്റത്തെ അടിസ്ഥാനമാക്കി 1986-ൽ കേർണൽ വികസിപ്പിക്കുന്നത് അവസാനിപ്പിച്ച ശേഷം 1990-ൽ ഹർഡിന്റെ വികസനം ആരംഭിച്ചു.
പ്രാരംഭ ഹർഡ് ആർക്കിടെക്റ്റായ തോമസ് ബുഷ്നെൽ പറയുന്നതനുസരിച്ച്, അവരുടെ ആദ്യകാല പദ്ധതി 4.4 ബിഎസ്ഡി-ലൈറ്റ് കേർണൽ പൊരുത്തപ്പെടുത്തുക എന്നതായിരുന്നു, കൂടാതെ, "ഇത് ഗംഭീരമായി വിജയിക്കുമെന്നും ലോകം വളരെ വ്യത്യസ്തമായ സ്ഥലമായിരിക്കുമെന്നും എനിക്ക് ഇപ്പോൾ വ്യക്തമാണ്.
1987-ൽ റിച്ചാർഡ് സ്റ്റാൾമാൻ കാർണഗീ മെലോൺ സർവകലാശാലയിൽ റിച്ചാർഡ് റാഷിദ് വികസിപ്പിച്ച മാച്ച്(Mach) മൈക്രോകേർണൽ ഉപയോഗിക്കാൻ നിർദ്ദേശിച്ചു.
സിഎംയു മാച്ച് കോഡ് അനുയോജ്യമായ ലൈസൻസിന് കീഴിൽ പുറത്തിറക്കുമോ എന്ന കാര്യത്തിൽ അനിശ്ചിതത്വം കാരണം ഇതിന്റെ വികസനം മൂന്ന് വർഷം വൈകിയിരുന്നു.
അവലംബം 1 2 1 2 ↑ ↑ 1 2 ↑ 1 2 ↑ 1 2 ↑
ഗ്രാമി ലെജൻഡ് പുരസ്കാരം
ഇംഗ്ലീഷ് വിലാസം https://ml.wikipedia.org/wiki/Grammy_Legend_Award
ഗ്രാമി ലെജൻഡ് അവാർഡ് , അല്ലെങ്കിൽ ഗ്രാമി ലിവിംങ് ലെജൻഡ് അവാർഡ് , ഗ്രാമി പുരസ്കാരം നൽകുന്ന ഒരു പ്രത്യേക പുരസ്കാരമാണ്.
ആദ്യത്തെ ഗ്രാമി ലെജന്റ് അവാർഡ് 1990 ൽ സ്മോക്കി റോബിൻസൺ , വില്ലി നെൽസൺ , ആൻഡ്രൂ ലോയ്ഡ് വെബർ , ലിസ മിനല്ലി എന്നിവർക്ക് ലഭിച്ചു.
പുരസ്കാരം നേടിയവർ വർഷം ജേതാവ് ചിത്രം അവ.
1990 ആൻഡ്രൂ ലോയ്ഡ് വെബ്ബർ 1990 ലിസ മിനല്ലി 1990 സ്മോക്കി റോബിൻസൺ 1990 വില്ലി നെൽസൺ 1991 അരിത ഫ്രാങ്ക്ലിൻ 1991 ബില്ലി ജോയൽ 1991 ജോണി ക്യാഷ് 1991 ക്വിന്സീ ജോൺസ് 1992 ബാർബറ സ്ട്രീസന്റ് 1993 മൈക്കൽ ജാക്സൺ 1994 കർട്ടിസ് മേഫീൽഡ് 1994 ഫ്രാങ്ക് സിനാട്ര 1998 ലൂചിയാനൊ പവറോട്ടി 1999 എൽട്ടൺ ജോൺ 2003 ബീ ഗീസ് അവലംബം ഗ്രന്ഥസൂചി പുറം കണ്ണികൾ Official website of the Grammy Awards
ചെൽസി എഫ്.സി. ഇംഗ്ലീഷ് വിലാസം https://ml.wikipedia.org/wiki/Chelsea_F.
പടിഞ്ഞാറൻ ലണ്ടനിലെ ഫുൾഹാം ആസ്ഥാനമായ ഒരു പ്രൊഫഷണൽ ഇംഗ്ലീഷ് ഫുട്ബോൾ ക്ലബ്ബാണ് ചെൽസി ഫുട്ബോൾ ക്ലബ്ബ് .
1905-ൽ സ്ഥാപിതമായ ഈ ക്ലബ്ബ് പ്രീമിയർ ലീഗിലാണ് കളിക്കുന്നത്.
ക്ലബ്ബ് അതിന്റെ ചരിത്രത്തിലെ ഒട്ടുമിക്ക സമയങ്ങളിലും ഇംഗ്ലീഷ് ഫുട്ബോളിന്റെ മുകൾ നിലയിലാണ് നിലനിന്നത്.
ക്ലബ്ബിന്റെ രൂപീകരണം മുതൽ, 41,837 സീറ്റുകളുള്ള സ്റ്റാംഫോർഡ് ബ്രിഡ്ജ് മൈതാനമാണ് അവരുടെ ഹോം ഗ്രൗണ്ട്.
1955 ലീഗ് ചാംപ്പ്യൻഷിപ് വിജയത്തോടെയാണ് ചെൽസിയുടെ പ്രധാന നേട്ടങ്ങൾ ആരംഭിക്കുന്നത്.
കൂടാതെ 1960, 1970, 1990, 2000 കാലഘട്ടങ്ങളിൽ മറ്റ് പല നേട്ടങ്ങളും ക്ലബ് സ്വന്തമാക്കി.
കഴിഞ്ഞ രണ്ട് ദശകങ്ങളിൽ ക്ലബ്ബ് മികച്ച വിജയങ്ങൾ രുചിക്കുകയും, 1997 മുതലുള്ള വർഷങ്ങളിൽ പ്രധാനപ്പെട്ട 15 കിരീടങ്ങൾ ചെൽസി നേടുകയും ചെയ്തു.
ചെൽസി ഇതുവരെ 4 പ്രീമിയർ ലീഗ് കിരീടങ്ങളും, 7 എഫ്.എ. കപ്പുകളും , 4 ലീഗ് കപ്പുകളും , 4 എഫ്.എ. കമ്മ്യൂണിറ്റി ഷീൽഡുകളും നേടി.
യൂറോപ്യൻ മത്സരങ്ങളിൽ 2 തവണ യുവേഫ കപ്പ് വിന്നേഴ്സ് കപ്പും , ഓരോ തവണ വീതം യുവേഫ സൂപ്പർ കപ്പും , യുവേഫ യൂറോപ്പ ലീഗും , യുവേഫ ചാമ്പ്യൻസ് ലീഗും നേടി.
യുവേഫ ചാമ്പ്യൻസ് ലീഗ് നേടിയ ഒരേയൊരു ലണ്ടൻ ക്ലബ്ബും ചെൽസിയാണ്.
യുവേഫയുടെ ക്ലബ്ബ് മത്സരങ്ങളിലെ പ്രധാന മൂന്ന് കിരീടങ്ങളും നേടിയ നാലു ക്ലബ്ബുകളിൽ ഒന്നും, ആദ്യത്തെ ബ്രിട്ടീഷ് ക്ലബ്ബും, ഒരേതവണ പ്രധാന രണ്ട് യൂറോപ്യൻ കിരീടങ്ങൾ നേടിയ ആദ്യ ക്ലബ്ബും ചെൽസിയാണ്.
2009-2010 സീസണിൽ ആദ്യ ഇരട്ടക്കിരീടവും ചെൽസി നേടി.
ചെൽസിയുടെ സാധാരണ കിറ്റ് റോയൽ ബ്ലൂ ഷർട്ടും, ഷോർട്ട്സും വെളുത്ത സോക്സും ആണ്.
ക്ലബ്ബിന്റെ പ്രതിച്ഛായ ആധുനികവൽക്കരിക്കുന്നതിന്റെ ഭാഗമായി പലതവണ ചെൽസിയുടെ ക്രെസ്റ്റ് (Crest) പുതുക്കിയിട്ടുണ്ട്.
1950-കളിൽ രൂപകൽപ്പന ചെയ്യപ്പെട്ട ക്രെസ്റ്റിന്റെ പുതിക്കിയ രൂപമായ, ആചാരപൂർവ്വം കയ്യിലൊരു വടിയുമേന്തി ആക്രമണോത്സുകതയോടെ നിൽക്കുന്ന ഒരു സിംഹമാണ് ചെൽസിയുടെ നിലവിലെ ക്രെസ്റ്റ്.
കാണികളുടെ സാന്നിധ്യത്തിന്റെ കണക്കിൽ, ഇംഗ്ലീഷ് ഫുട്ബോളിൽ ഏറ്റവുമുയർന്ന അഞ്ചാമത്തെ ശരാശരി ക്ലബ്ബ് നിലനിർത്തിപ്പോരുന്നുണ്ട്.
പ്രീമിയർ ലീഗിലെ ഏറ്റവുമുയർന്ന ആറാമത്തെ ശരാശരിയായിരുന്ന 41,462 ആയിരുന്നു 2012-13 സീസണിൽ ചെൽസിയുടെ സ്വന്തം മൈതാനത്തിലെ കാണികളുടെ ശരാശരി.
2003 ജൂലൈ മുതൽ റഷ്യൻ കോടീശ്വരൻ റോമൻ അബ്രാമോവിച്ചിന്റെ ഉടമസ്ഥതയിലാണ് ക്ലബ്ബ്.
2013 ഏപ്രിലിൽ, ക്ലബ്ബിന്റെ മൂല്യം കഴിഞ്ഞ വർഷത്തേക്കാൾ 18% ഉയർന്ന് £588 ദശലക്ഷം ($901 ദശലക്ഷം) ആയതോടെ, ഫോബ്സ് മാസിക ക്ലബ്ബിനെ ഏറ്റവും ഉയർന്ന മൂല്യമുള്ള ഏഴാമത്തെ ഫുട്ബോൾ ക്ലബ്ബായി തിരഞ്ഞെടുത്തു.
ചരിത്രം ആദ്യത്തെ ചെൽസി ടീം , 1905 സെപ്റ്റംബർ
ഒരു ഫുട്ബോൾ മൈതാനമാക്കുക എന്ന ഉദ്ദേശത്തോടെ, 1904-ൽ സ്റ്റാംഫോർഡ് ബ്രിഡ്ജ് മൈതാനത്തെ ഗസ് മിയേഴ്സ് കരസ്ഥമാക്കി.
ആ മൈതാനത്തെ അടുത്തു തന്നെ ഉണ്ടായിരുന്ന ക്ലബ്ബായ ഫുൾഹാമിന് പാട്ടത്തിന് കൊടുക്കാൻ ശ്രമിച്ച് നടക്കാതിരുന്നതിനാൽ, ആ മൈതാനം ഉപയോഗപ്പെടുത്താനായി അദ്ദേഹം സ്വന്തമായി ഒരു ക്ലബ്ബിന് രൂപം കൊടുത്തു.
പട്ടണത്തിൽ ഫുൾഹാം എന്ന പേരിൽ ഒരു ക്ലബ്ബ് നിലവിലുണ്ടായിരുന്നതിനാൽ, തൊട്ടടുത്ത പട്ടണത്തിന്റെ പേരായ ചെൽസി എന്ന പേര് പുതിയ ക്ലബ്ബിന് തിരഞ്ഞെടുത്തു; കെൻസിംഗ്ടൺ എഫ്.സി., സ്റ്റാംഫോർഡ് ബ്രിഡ്ജ് എഫ്.സി., ലണ്ടൻ എഫ്.സി. എന്നീ പേരുകളും അദ്ദേഹത്തിന്റെ പരിഗണനയിലുണ്ടായിരുന്നു.
1905 മാർച്ച് 10-ന്, ഫുൾഹാം റോഡിലെ മൈതാനത്തിന്റെ പ്രധാന കവാടത്തിന് നേരെ എതിർദിശയിലുള്ള, ദ റൈസിങ്ങ് സൺ പബ്ബിൽ (ഇപ്പോൾ ദ ബുച്ചേഴ്സ് ഹുക്ക് ) വെച്ച് ഈ ക്ലബ്ബ് രൂപീകരിക്കപ്പെടുകയും, അധികം താമസിയാതെ ഫുട്ബോൾ ലീഗിലേക്ക് തിരഞ്ഞെടുക്കപ്പെടുകയും ചെയ്തു.
രണ്ടാം സീസണിൽ തന്നെ ക്ലബ്ബ് ഫസ്റ്റ് ഡിവിഷനിൽ ഇടംപിടിച്ചെങ്കിലും പിന്നീട് കുറച്ച് കാലങ്ങളിൽ ഒന്നും രണ്ടും ഡിവിഷനുകളിലായി തട്ടിക്കളിക്കുകയായിരുന്നു.
ഓൾഡ് ട്രാഫോർഡിൽ നടന്ന 1915-ലെ എഫ്.എ.കപ്പ് ഫൈനലിൽ എത്തിയെങ്കിലും ഷെഫീൽഡ് യുണൈറ്റഡിനോട് പരാജയപ്പെടുകയും, 1920-ൽ ഫസ്റ്റ് ഡിവിഷനിൽ മൂന്നാമതായതോടെ അതുവരെയുള്ള അവരുടെ ഏറ്റവും മികച്ച പ്രകടനം നടത്തുകയും ചെയ്തു.
ചെൽസി ധാരാളം കാണികളെ ആകർഷിക്കുകയും പ്രശസ്തരായ കളിക്കാരെ ടീമിലെത്തിച്ച് കൊണ്ട് ഖ്യാതി നേടുകയും ചെയ്തു, എന്നാൽ മഹായുദ്ധകാലത്ത് വിജയം മാത്രം ക്ലബ്ബിൽ നിന്ന് തെന്നിമാറിക്കൊണ്ടിരുന്നു.
ആഴ്സണലിന്റേയും ഇംഗ്ലണ്ടിന്റേയും മുൻകാല സെന്റർ ഫോർവേഡായ ടെഡ് ഡ്രേക്ക് 1952-ൽ ക്ലബ്ബിന്റെ മാനേജറാവുകയും ക്ലബ്ബിനെ ആധുനികവൽക്കരിക്കാൻ മുൻകൈ എടുക്കുകയും ചെയ്തു.
ഇതിന്റെ ഭാഗമായി ക്ലബ്ബിന്റെ ചെൽസി പെൻഷണർ ക്രെസ്റ്റ് എടുത്തുമാറ്റുകയും, ക്ലബ്ബിന്റെ യുവനിരയും പരിശീലന പരിപാടികളും മെച്ചപ്പെടുത്തുകയും, അമച്വർ ലീഗുകളിൽ നിന്നും താഴെയുള്ള ഫുട്ബോൾ ഡിവിഷനുകളിൽ നിന്നുമുള്ള കളിക്കാരുമായി കരാറിലേർപ്പെടാനുള്ള കൗശലം ഉപയോഗിക്കുകയും, അതോടെ ക്ലബ്ബിന്റെ ആദ്യ പ്രധാന കിരീടമായ ലീഗ് ചാമ്പ്യൻഷിപ്പ് 1954-55 സീസണിൽ ചെൽസിയിലെത്തിക്കുകയും ചെയ്തു.
തൊട്ടടുത്ത സീസണിൽ യൂറോപ്യൻ ചാമ്പ്യൻസ് കപ്പ് എന്ന സംരംഭം യുവേഫ ആരംഭിച്ചുവെങ്കിലും, ദ ഫുട്ബോൾ ലീഗിന്റേയും എഫ്.എ.യുടേയും എതിർപ്പ് മൂലം, മത്സരങ്ങൾ തുടങ്ങുന്നതിന് മുമ്പ് തന്നെ ആ പരമ്പരയിൽ നിന്നും പിന്മാറാൻ ചെൽസി പ്രേരിപ്പിക്കപ്പെട്ടു.
വിജയങ്ങൾ തുടർന്ന് പോകാൻ ചെൽസിക്ക സാധിക്കാതിരുന്നതിനാൽ, 1950-കളിലെ ബാക്കി സീസണുകളിൽ പോയന്റ് പട്ടികയുടെ മധ്യഭാഗത്തായിരുന്നു ക്ലബ്ബിന്റെ സ്ഥാനം.
1961-ൽ ഡ്രേക്ക് പുറത്താക്കപ്പെടുകയും ഒരേസമയം കളിക്കാരനും കോച്ചുമായി ടോമി ഡോകെർട്ടി നിയമിക്കപ്പെടുകയും ചെയ്തു.
1905-1906 സീസൺ മുതൽ ഇന്നുവരെയുള്ള ചെൽസിയുടെ പ്രകടനം ചാർട്ട് കാണിക്കുന്നു.
ക്ലബ്ബിന്റെ യുവനിരയിലുള്ള കഴിവുള്ള കളിക്കാരുടെ ഒരു സംഘത്തെ ചേർത്ത് ഡോകെർട്ടി ഒരു പുതിയ ടീം ക്ലബ്ബിനായി രൂപപ്പെടുത്തി.
1964-65 സീസണിൽ ലീഗ്, എഫ്.എ. കപ്പ്, ലീഗ് കപ്പ് എന്നിവയുടെ ഫൈനലിൽ എത്തിയതിലൂടെ ട്രെബിൾ (treble)' എന്നറിയപ്പെടുന്ന, ഒരേ സീസണിൽ മൂന്ന് കിരീടങ്ങളെന്ന അപൂർവ്വനേട്ടം കൈവരിക്കാനുള്ള അവസരം അവർക്കുണ്ടായെങ്കിലും, ലീഗ് കപ്പ് നേടുകയും മറ്റ് രണ്ടു മത്സരങ്ങളിലും പരാജയപ്പെടുകയും ചെയ്തു.
മൂന്ന് സീസണുകളിൽ, മൂന്ന് പ്രധാന സെമി-ഫൈനലുകളിൽ അവർ പരാജയപ്പെടുകയും, എഫ്.എ. കപ്പിൽ രണ്ടാം സ്ഥാനക്കാരാവുകയും ചെയ്തു.
ഡോകെർട്ടിയുടെ പിൻഗാമിയായ ഡേവ് സെക്സ്റ്റണിനു കീഴിൽ, ലീഡ്സ് യുണൈറ്റഡിനെ 2-1 എന്ന സ്കോറിന് തോൽപ്പിച്ച് ചെൽസി, 1970-ൽ എഫ്.എ. കപ്പ് നേടി.
തൊട്ടടുത്ത വർഷം, ഏഥൻസിൽ വെച്ച് റയൽ മാഡ്രിഡിനെ തോൽപ്പിച്ചു കൊണ്ട് ക്ലബ്ബ് തങ്ങളുടെ ആദ്യത്തെ യൂറോപ്യൻ നേട്ടമായ യുവേഫ കപ്പ് വിന്നേഴ്സ് കപ്പ് നേടി.
1970-കളുടെ അവസാനം മുതൽ 80-കൾ വരെയുള്ള കാലഘട്ടം ചെൽസിയെ പിടിച്ചുലച്ച കാലഘട്ടമായിരുന്നു.
തീവ്രമായ ഉത്സാഹത്തോടെ സ്റ്റാംഫോർഡ് ബ്രിഡ്ജ് മൈതാനത്തെ അഭിവൃദ്ധിപ്പെടുത്താനുള്ള തീരുമാനം ക്ലബ്ബിന്റെ സാമ്പത്തിക സ്ഥിരതയെ ചോദ്യം ചെയ്യുകയും, അതുമൂലം പല മികച്ച കളിക്കാരേയും വിറ്റതിലൂടെ ടീം താഴേത്തട്ടിലേക്ക് തരംതാഴ്ത്തപ്പെടുകയും ചെയ്തു.
ആ ദശവർഷകാലം മുഴുവൻ ക്ലബ്ബിനെ വിടാതെ പിന്തുടർന്ന മറ്റൊരു പ്രശ്നം ക്ലബ്ബിന്റെ ആരാധകരുടെ തന്നെ മോശമായ പെരുമാറ്റമായിരുന്നു.
1982-ൽ ക്ലബ്ബ് അവരുടെ ഏറ്റവും മോശം അവസ്ഥയിലേക്കെത്തുകയും കെൻ ബേറ്റ്സ് എന്ന വ്യവസായി നാമമാത്രമായ £1 തുകക്ക് ക്ലബ്ബിനെ സ്വന്തമാക്കുകയും, ഏതാണ്ടതേ അവസരത്തിൽ ക്ലബ്ബിന്റെ സ്വന്തം മൈതാനമായ സ്റ്റാംഫോർഡ് ബ്രിഡ്ജിന്റെ ഓഹരികൾ വസ്തു ഇടപാടുകാർക്ക് വിറ്റതിലൂടെ ക്ലബ്ബിന് സ്വന്തം മൈതാനം നഷ്ടപ്പെടുമെന്ന അവസ്ഥയുമുണ്ടായി.
മൈതാനത്തിൽ ടീം വീണ്ടും മോശമാവുകയും തേർഡ് ഡിവിഷനിലേക്ക് തരംതാഴ്ത്തപ്പെടേണ്ട അവസ്ഥയിലെത്തുകയും ചെയ്തെങ്കിലും, 1983-ൽ മാനേജറായിരുന്ന ജോൺ നീൽ കുറഞ്ഞ മുടക്കുമുതലിൽ മികച്ചൊരു ടീമിനെ ക്ലബ്ബിനായി അണിനിരത്തി.
1983-84 സീസണിൽ, ക്ലബ്ബ് സെക്കന്റ് ഡിവിഷൻ ജേതാക്കളാവുകയും പ്രധാന ഡിവിഷനിലേക്ക് തിരിച്ചെത്തുകയും ചെയ്തുവെങ്കിലും 1988-ൽ വീണ്ടും സെക്കന്റ് ഡിവിഷനിലേക്ക് തരംതാഴ്ത്തപ്പെട്ടു.
എന്നാൽ 1988-89 സീസണിൽ തന്നെ സെക്കന്റ് ഡിവിഷൻ ജയിച്ചുകൊണ്ട് ടീം വീണ്ടും ഒന്നാം ഡിവിഷനിലേക്ക് ഉയർത്തപ്പെട്ടു.
2012-ൽ ബയേൺ മ്യൂണികിനെ പരാജയപ്പെടുത്തി നേടിയ തങ്ങളുടെ ആദ്യ യുവേഫ ചാമ്പ്യൻസ് ലീഗ് കിരീടനേട്ടം ചെൽസി കളിക്കാർ ആഘോഷിക്കുന്നു.
വളരെക്കാലം നീണ്ട നിയമയുദ്ധങ്ങൾക്കൊടുവിൽ, 1992-ൽ, ബേറ്റ്സ് സ്റ്റേഡിയത്തെ ക്ലബ്ബിനോടൊപ്പം ഒരുമിപ്പിച്ചു.
ഗ്ലെൻ ഹോഡിലിനൊപ്പം 1994 എഫ്. എ. കപ്പ് ഫൈനലിൽ എത്തിയെങ്കിലും, പുതിയ പ്രീമിയർ ലീഗിലെ ചെൽസിയുടെ പ്രകടനം നല്ലതായിരുന്നില്ല.
കളിക്കാരനും മാനേജരുമായി 1996-ൽ റൂഡ് ഗള്ളിറ്റ് എത്തുന്നതു വരെ ചെൽസിയുടെ പ്രകടനം ഭേദപ്പെട്ടിരുന്നില്ല.
അദ്ദേഹം ധാരാളം മികച്ച അന്താരാഷ്ട്ര കളിക്കാരെ ടീമിലെത്തിക്കുകയും, അത് മൂലം 1997 എഫ്. എ. കപ്പ് നേടുകയും, ഇംഗ്ലണ്ടിലെ മുൻനിര ടീമുകളിലൊന്നായി ചെൽസി തിരിച്ചെത്തുകയും ചെയ്തു.
അതിനു ശേഷം, ജിയാൻലൂക വിയാല്ലി ഗള്ളിറ്റിന് പകരക്കാരനായി വരുകയും ഫുട്ബോൾ ലീഗ് കപ്പ് , യുവേഫ കപ്പ് വിന്നേഴ്സ് കപ്പ് , യുവേഫ സൂപ്പർ കപ്പ് എന്നിവ 1998 ലും എഫ്. എ. കപ്പ് 2000 ലും ചെൽസി കരസ്ഥമാക്കുകയും ആദ്യമായി യുവേഫ ചാമ്പ്യൻസ് ലീഗിൽ പങ്കെടുക്കുകയും ചെയ്തു.
അതിനു ശേഷം ക്ലോഡിയോ റെനിയേരിക്ക് വേണ്ടി വിയാല്ലി പുറത്താക്കപ്പെടുകയും, റെനിയേരി 2002 എഫ്. എ. കപ്പ് ഫൈനലിലേക്കും 2002-03 സീസണിലെ ചാമ്പ്യൻസ് ലീഗിലേക്കും ചെൽസിയെ നയിക്കുകയും ചെയ്തു.
2003 ജൂണിൽ, ബേറ്റ്സ്, ചെൽസിയെ റഷ്യൻ ശതകോടീശ്വരനായ റോമൻ അബ്രാമോവിച്ചിന് 140 ദശലക്ഷം പൗണ്ടുകൾക്ക് വിറ്റു.
100 ദശലക്ഷം പൗണ്ടുകളേക്കാൾ കൂടുതൽ തുക പുതിയ കളിക്കാരെ ടീമിലെത്തിക്കാൻ വേണ്ടി ചിലവഴിച്ചെങ്കിലും കപ്പുകളൊന്നും നേടാൻ റെനിയേരിക്ക് കഴിയാഞ്ഞതിനാൽ അദ്ദേഹത്തെ പുറത്താക്കി പകരം ഹോസെ മൗറീന്യോയെ മാനേജർ സ്ഥാനത്തേക്ക് കൊണ്ടുവന്നു.
മൗറീന്യോക്ക് കീഴിൽ, രണ്ടാം ലോകമഹായുദ്ധത്തിനു ശേഷം അടുത്തടുത്ത സീസണുകളിൽ ലീഗ് ചാമ്പ്യൻഷിപ്പ് നേടുന്ന അഞ്ചാമത്തെ ടീമായി ചെൽസി മാറി ( 2004-05 , 2005-06 സീസണുകളിൽ).
അതിനു പുറമേ ഒരു എഫ്.എ. കപ്പും ( 2007 ) രണ്ട് ലീഗ് കപ്പുകളും ( 2005 , 2006 ) മൗറീന്യോക്ക് കീഴിൽ ചെൽസി നേടി.
അതിനു ശേഷം, അവ്റാം ഗ്രാന്റ് മൗറീന്യോക്ക് പകരക്കാരനായി വരുകയും അദ്ദേഹം ടീമിനെ തങ്ങളുടെ ആദ്യ യുവേഫ ചാമ്പ്യൻസ് ലീഗ് ഫൈനലിൽ എത്തിക്കുകയും ചെയ്തുവെങ്കിലും ഫൈനലിൽ ചെൽസി മാഞ്ചസ്റ്റർ യുണൈറ്റഡിനോട് പെനാൽട്ടിയിൽ തോൽപ്പിക്കപ്പെട്ടു.
2009-ൽ ഗസ് ഹിഡിങ്ക് ചെൽസിയെ മറ്റൊരു എഫ്.എ. കപ്പ് വിജയത്തിലേക്ക് നയിച്ചു.
2009-10ൽ ഹിഡിങ്കിന്റെ പിൻഗാമിയായെത്തിയ കാർലോ ആൻസലോട്ടി ടീമിനെ തങ്ങളുടെ ആദ്യ പ്രീമിയർ ലീഗും എഫ്.എ. കപ്പും ഉൾപ്പെടുന്ന ഡബിളിലേക്ക് നയിച്ചു.
അതോടൊപ്പം 1963 ന് ശേഷം ഒരു സീസണിൽ 100 ഗോൾ നേടുന്ന ആദ്യ മുൻനിര ഇംഗ്ലീഷ് ക്ലബ്ബാകാനും ചെൽസിക്ക് കഴിഞ്ഞു.
2012-ൽ താൽക്കാലിക മാനേജറായെത്തിയ റോബർട്ടോ ഡി മാറ്റിയോക്ക് കീഴിൽ അവർ തങ്ങളുടെ ഏഴാമത് എഫ്.എ. കപ്പും , പെനാൽട്ടിയിൽ 4-3 എന്ന സ്കോറിന് ബയേൺ മ്യൂണിക്കിനെ തോൽപ്പിച്ച് ആദ്യ യുവേഫ ചാമ്പ്യൻസ് ലീഗ് കിരീടവും നേടി.
അതിലൂടെ, ഈ കിരീടം നേടുന്ന ആദ്യ ലണ്ടൻ ക്ലബ്ബാകാനും ചെൽസിക്ക് കഴിഞ്ഞു.
ഇടക്കാല മാനേജറായെത്തിയ റാഫേൽ ബെനിറ്റസിനു കീഴിൽ ബെൻഫിക്കയെ പരാജയപ്പെടുത്തി ചെൽസി യുവേഫ യൂറോപ്പ ലീഗ് കിരീടം നേടി.
അതിലൂടെ അടുത്തടുത്ത വർഷങ്ങളിൽ പ്രധാനപ്പെട്ട രണ്ട് യൂറോപ്യൻ കിരീടങ്ങൾ നേടുന്ന ആദ്യ ടീമായും, യുവേഫയുടെ മൂന്ന് പ്രധാന കിരീടങ്ങൾ നേടിയ നാല് ക്ലബ്ബുകളിൽ ഒന്നായും ഈ നേട്ടം കൈവരിക്കുന്ന ആദ്യ ബ്രിട്ടീഷ് ടീമായും ചെൽസി മാറി.
ക്ലബ്ബിന്റെ രൂപീകരണം മുതൽ സ്റ്റാംഫോർഡ് ബ്രിഡ്ജ് ആണ് ചെൽസിയുടെ മൈതാനം.
1877 ഏപ്രിൽ 28-ന് ഔദ്യോഗികമായി തുറന്ന ഈ മൈതാനം ആദ്യ 28 വർഷങ്ങളിൽ തീർത്തും ഫുട്ബോളിനു വേണ്ടിയല്ലാതെ മറ്റു കായിക മത്സരങ്ങൾ (പ്രധാനമായും അത്‌ലറ്റിക്സ്) നടത്താനായിട്ടാണ് ലണ്ടൻ അത്‌ലറ്റിക് ക്ലബ്ബാണ് ഉപയോഗിച്ച് വന്നത്.
1904-ൽ, വ്യാപാരിയായിരുന്ന ഗസ് മിയേഴ്സും സഹോദരൻ ജോസഫ് മിയേഴ്സും ഫുട്ബോൾ മത്സരങ്ങൾക്കായി സ്ഥലം കണ്ടെത്തുക എന്ന ഉദ്ദ്യേശത്തോടെ മൈതാനവും 12.5 ഏക്കറോളം (51,000 മീ 2 ) വരുന്ന അതിനടുത്തുള്ള സ്ഥലവും കൈവശപ്പെടുത്തി.
ഇബ്രോക്സ് , സെൽട്ടിക് പാർക്ക് , ഹാംപ്‌ഡെൻ പാർക്ക് എന്നിവ രൂപകൽപ്പന ചെയ്ത പ്രശസ്ത ഫുട്ബോൾ ആർക്കിടെക്ട് ആർച്ചിബാൾഡ് ലെയ്ച്ച് , മിയേഴ്സ് കുടുംബത്തിനു വേണ്ടി സ്റ്റാംഫോർഡ് ബ്രിഡ്ജ് മൈതാനവും രൂപകൽപ്പന ചെയ്തു.
മിക്ക ഫുട്ബോൾ ക്ലബ്ബുകളും രൂപീകരിക്കപ്പെട്ടതിനു ശേഷമാണ് മൈതാനങ്ങൾ തിരഞ്ഞെടുത്തതെങ്കിൽ ചെൽസി രൂപീകരിക്കപ്പെട്ടതു തന്നെ സ്റ്റാംഫോർഡ് ബ്രിഡ്ജ് എന്ന മൈതാനത്തിനു വേണ്ടിയായിരുന്നു.
അവലംബം 1 2 1 2 3 4 ↑ ↑ ↑ ↑ ↑ ↑ ↑ 1 2 ↑ ↑ ↑ ↑ ↑ ↑ ( registration required ) ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ 1 2 ↑ ↑ 1 2 ↑
ചിത്രീകരണം ജെസ്സി വിൽകോക്സ് സ്മിത്ത് -ന്റെ ചിത്രീകരണം ഇംഗ്ലീഷ് വിലാസം https://ml.wikipedia.org/wiki/Illustration
ഒരു വിഷയത്തിന്റെയോ, പ്രക്രിയയുടെയോ, എഴുത്തിന്റെയോ കലാത്മകമായ ആവിഷ്കാരമാണ് ചിത്രീകരണം .
പോസ്റ്ററുകൾ, പുസ്തകങ്ങൾ, അനിമേഷനുകൾ, വീഡിയോ ഗെയിമുകൾ, സിനിമകൾ എന്നിവയിലെല്ലാം ചിത്രീകരണം പ്രധാന പങ്ക വഹിക്കുന്നു.
ചിത്രീകരണം അഥവ "ഇല്ലുസ്റ്റ്രേഷൻ"( illustration )  എന്ന വാക്കിന്റെ ഉൽഭവം, ഇംഗ്ലീഷിലെ ഇല്ലുസ്റ്റേറ്റ് എന്ന വാക്കിൽ നിന്നാണ്.
സമകാലീന ചിത്രീകരണം "Illustration beats explanation" വെസ്റ്റേൺ എനഗ്രേവിങ്ങ് ആന്റ് കളർ ടൈപ്പ് co.  (1916) ആലീസ് ഇൻ വണ്ടർ ലാന്റിലെ വെള്ള മുയൽ, ജോൺ ടെന്നിയൽ -ന്റെ ചിത്രീകരണം ( 1820 - 1914)
ത്രിമാന ശിൽപ്പ നിർമ്മാണം, മൾട്ടിമീഡിയ, ഡിജിറ്റൽ ഡിസൈൻ, മോൻടേജ്, കൊളേജ്, പ്രിന്റ് മേക്കിംഗ്, പെയിന്റിംഗ്, ഡ്രോയിംഗ് എന്നിവയടങ്ങുന്ന വിശാലതലത്തിലുള്ള രീതിയും,  രീതിശാസ്ത്രവും ഉപയോഗിക്കുന്ന ഒന്നാണ് സമകാലീന ചിത്രീകരണം.
ചിത്രീകരണത്തിന്റെ രീതി അനുസരിച്ച് അതിന്റെ രീതിയിൽ വ്യത്യാസം വരുന്നു.
പ്രധാന ഭാഗങ്ങൾ : Archaeological illustration Book illustration Botanical illustration Concept art Fashion illustration Information graphics Technical illustration Medical illustration Narrative illustration Picture books Scientific illustration Technical drawing ടെക്ക്നിക്കൽ ആന്റ് സയന്റിഫിക് ഇല്ലൂസ്റ്റ്രേഷൻ ഗിയർ പമ്പിന്റെ എക്സ്പ്ലോഡെഡ് വ്യൂ 1940 കളിലെ അമേരിക്കൻ ഓട്ടോമൊബൈലായിരുന്ന നാഷ് 600 -ന്റെ കട്ട്-വേ ഡ്രോയിംഗ്
ടെക്ക്നിക്കൽ ആന്റ് സയന്റിഫിക്ക് ഇല്ല്യൂസ്റ്റ്രേഷൻ ഒരു വസ്തുവിന്റെ ശാസ്ത്രപരവും, സാങ്കേതിക ശാസ്ത്രപരമായ കാര്യങ്ങൾ കൈമാറുന്നു.
ഇത് എക്സ്പ്ലോഡെഡ് വ്യൂ, കട്ട്-വേസ്, ഫ്ലൈ ത്രൂസ് ,റീ കൺസ്റ്റ്രക്ഷൻ, ഇൻസ്റ്റ്രക്ഷണൽ ഇമേജെസ്, കമ്പോണെന്റ് ഡിസൈൻസ്, ഡയഗ്രാംസ് എന്നിങ്ങനെ രീതിയിൽ അവതരിപ്പിക്കാം.
ചിത്രീകരണം ചെയ്യപ്പെട്ട വസ്തുവിനെക്കുറിച്ചുള്ള കൃത്യമായ കാര്യങ്ങൾ മനുഷ്യ മസ്തിഷ്കത്തിലേക്ക് എത്തിക്കുക  എന്നതാണ് ഈ രീതിയുടെ പ്രധാന ലക്ഷ്യം.
സാങ്കേതിക പരിഞ്ജാനം കുറഞ്ഞ ആളുകൾക്കും വസ്തുവിനെക്കുറിച്ചുള്ള ഒരു ധാരണ ഉണർത്താൻ ഈ രീതിയിലൂടെ കഴിയുന്നു.
സമകാലീന ചിത്രീകരണത്തിൽ, ദ്വിമാന, ത്രിമാന ചിത്രങ്ങളെ  സോഫ്റ്റ്‍വെയറുകൾ വഴി നിർമ്മിക്കാനും, എളുപ്പത്തിൽ തിരുത്താനും കഴിയുന്നു.
കൂടാതെ പുനരുത്പാദിപ്പിക്കാനും കഴിയാറുണ്ട്.
ഇല്ലുസ്റ്റ്രേഷൻ ഫൈൻ ആർട്ടിൽ Oberon, Titania and Puck with Fairies Dancing by William Blake (1786)
കലാ  ലോകത്ത്, ഫൈൻ ആർട്ടിനേയും, ഗ്രാഫിക ഡിസൈനിനേയും, അപേക്ഷിച്ച് പ്രാധാന്യം ഇല്ലാത്തതായാണ് കണക്കാക്കുന്നത്.
പക്ഷെ ഇന്നത്തെ കാലത്ത് വീഡിയോ ഡെയിമുകളുടേയും, ഗ്രാഫിക് നോവലുകളുടെയും, വരവോടെ ചിത്രീകരണത്തിന് പ്രാധാന്യമേറിയിട്ടുണ്ട്.
അതോടെ മാഗസിനുകളിലും, മറ്റു പ്രസിദ്ധീകരണങ്ങളിലുമെല്ലാം ഇല്ലുസ്റ്റ്രേഷൻ്‍ വ്യാപകമായി ഉപയോഗിക്കാൻ തുടങ്ങി.
യഥാർത്ഥ ഇല്ലുസ്റ്റ്രേഷൻ വ്യാപാര മേഖലയിലും ശ്രദ്ധ നേടിയിട്ടുണ്ട്.
എസ് കലാകാരനായ നോർമൻ റോക്ക്വെല്ലിന്റെ " ബ്രേക്കിംഗ് ഹോം ടൈസ് " എന്ന ഇല്ലുസ്റ്റ്രേഷൻ 2006-ൽ യു.എസ്.ഡി 15.4 മില്ല്യണിനാണ് വിറ്റുപോയത്.
അതുപോലെതന്നെ ഗിൽ എൽവഗ്രെൻ , ആൽബെർട്ടോ വാർഗസ് പോലുള്ള കലാകാരന്മാരുടേയും, ചിത്രീകരണങ്ങൾ ഇതുപോലെ പ്രശസ്തമായവയാണ്.
ചരിത്രം American Turk's Cap Lily, Lilium superbum by Georg Dionysius Ehret (1708–70), c 1750–3.
Watercolour and gouache on vellum.
V A Museum no. D.589-1886 An engraving by Georgius Agricola or Georg Bauer (1494–1555), illustrating the mining practice of fire-setting
ചരിത്രപരമായി ചിത്രീകരണം പ്രിന്റിംഗിന്റേയും, പ്രസിദ്ധീകരണത്തിന്റേയും, വ്യാപാര മേഖലയെ ബന്ധപ്പെട്ടിരിക്കുന്നു.
ആദ്യ ചരിത്രം
കോഡെക്സുകൾ ഉപയോഗിച്ചുള്ള ചിത്രീകരണമാണ് ഇല്ലുമിനേഷൻ, അത് കൈകൊണ്ടുള്ള ചീത്രീകരണത്തിന്റേതാണ്.
15-ാം നൂറ്റാണ്ടോടെയുള്ള പ്രിന്റിംഗ് യന്ത്രത്തിന്റെ കണ്ടുപിടിത്തം, പുസ്തകങ്ങൾ വ്യാപാരം കൂടുതൽ കാര്യക്ഷമമാകുകയും, മരംകൊണ്ടുള്ള ചിത്രീകരണങ്ങൾ ജനിക്കാൻ തുടങ്ങകയും ചെയ്തു.
16000 കളിൽ ജപ്പാനിലാണ് ഉക്കിയോ ഇ യുടെ ഉത്ഭവം, നീളനെയുള്ളതും, വിവിധ ടോണുകളിലും, മഷിയുമുപയോഗിച്ചുകൊണ്ടുള്ള വരകളുപയോഗിച്ചുകൊണ്ടുള്ള ചിത്രീകരണമാണിത്.
ഇതിലെ വിഷയങ്ങൾ സമകാലീന നായകന്മാരും,സംഭവങ്ങളുമായിരുന്നു.
ഹോക്കുസായിയുടെ  ' ദി ഗ്രേറ്റ് വേവ് ഓഫ് കാനാസാവ' പ്രസിദ്ധമായ അന്നത്തെക്കാലത്തെ ഉക്കിയോ ഇ യിൽ ഉണ്ടാക്കിയ ഒരു ചിത്രീകരണമാണ്.
16 - 17 നൂറ്റാണ്ട് കാലഘട്ടത്തിൽ യൂറോപ്പിൽ ചിത്രീകരണത്തിന്റെ എല്ലാ രീതിയിലും മാറ്റം സംഭവിച്ച ഒന്നായ എൻഗ്രേവിങ്ങും, എച്ചിങ്ങും  ഉത്ഭവിക്കാൻ തുടങ്ങി.
18-ാം നൂറ്റാണ്ടിൽ ഇംഗ്ലണ്ടിലെ ഒരു പ്രധാനപ്പട്ടെ ചിത്ര രചീതാവാണ് വില്യം ബ്ലേക്ക്.
അദ്ദേഹം പ്രധാനമായും, എച്ചിങ്ങായിരുന്നു ഉപയോഗിച്ചിരുന്നത്.19-ാം നൂറ്റാണ്ടായതോടെ, ലിത്തോഗ്രാഫി കൂടൂതൽ പ്രശസ്തവും, മിഴിവുള്ളതുമായി തീർന്നു.
യൂറോപ്പിലെ ജോൺ ലീച്ച്, ജോർജ് ക്രുക്ഷാങ്ക്, ഡിക്കെൻസ്, ഹാബ്ലോട്ട് ക്നൈറ്റ് ബ്രൗൻ ഫ്രാൻസിലെ ഹോണർ ഡോമിയർ എന്നിവരായിരുന്നു പത്തൊമ്പതാം നൂറ്റാണ്ടിലെ പ്രശസ്തരായ ചിത്രകാരന്മാർ.
ഇതിലെ എല്ലാവരും, ആശയാഴമുള്ള വിഷയങ്ങളെ കൈകാര്യം ചെയ്തു.
ആ  സമയത്ത്, കാരിക്കേച്ചർ ഡ്രോയിംഗുകൾ‍ക്ക് പ്രാധാന്യം ഏറിയിരുന്നു.
ക്ര്യൂഷാങ്ക്സിന്റെ കോമിക് ആൽമനാകിന്റെ വിജയത്തിന് ശേഷം നിർമ്മിച്ച ബ്രിട്ടീഷ് ഹാസ്യ പ്രസിദ്ധീകരണമായ 'പഞ്ച്' -ലെ പ്രധാനപ്പെട്ട, പ്രസിദ്ധരായ ചിത്രകാരന്മാരാണ്, സർ ജോൺ ടെന്നിയൽ , ദാൽസിൽ സഹോദരന്മാർ, ജോർദദസ് ഡു മൊറിയർ എന്നിവർ.
അവരുടെ ചിത്രീകരണങ്ങൾ അവരെ ഇല്ലുസ്റ്റ്രേ്റർ പദവിയിലേക്കെത്തിച്ചു.
ഇതുപോലെതന്നെയായിരുന്നു.
മാഗസിനുകളായ ലേ വോളർ പോലുള്ളവ.
ഇല്ലുസ്റ്റ്രേഷനോടൊപ്പം എഴുത്തുരീതിയും അതിന്റെ ഭംഗിക്ക് പ്രാധാന്യമുണ്ടെന്ന മനസ്സിലാക്കിയ പഞ്ച് കൂടുതൽ ആസ്വദ്യപരമായ എഴുത്തുകളോടെ, പ്രസിദ്ധീകരിക്കുകയും, 21-ാം നൂറ്റാണ്ടിന്റെ പ്രധാനപ്പെട്ട പ്രസിദ്ധീകരണമായി മാറുകയും, ചെയ്തു.
References External links Illustrations എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ചുരുക്കിയ ശിരസ്സ് ഇംഗ്ലീഷ് വിലാസം https://ml.wikipedia.org/wiki/Shrunken_head ഓക്സ്ഫോർഡിലുള്ള പിറ്റ് റിവേഴസ് മ്യൂസിയത്തിലുള്ള ചുരുക്കിയ ശിരസ്സ്
പ്രാകൃതാചാരങ്ങളുടെ ഭാഗമായും ബഹുമതി എന്ന നിലയിലും വ്യാപാരത്തിനുമായി പ്രത്യേകം തയ്യാറാക്കിയ മനുഷ്യ ശിരസ്സുകളാണ് ചുരുക്കിയ ശിരസ്സ് (ആംഗലം: shrunken head ).
യുദ്ധങ്ങളോടനുബന്ധിച്ച് ശിരഛേദനം മിക്ക രാജ്യങ്ങളിലും പ്രചാരത്തിലുണ്ടായിരുന്നുവെങ്കിലും.
വെട്ടിയെടുത്ത മനുഷ്യ ശിരസ്സ് ചുരുക്കി സൂക്ഷിക്കുന്ന ആചാരം ആമസോൺ മഴക്കാടുകളുടെ വടക്ക് പടിഞ്ഞാറൻ പ്രവിശ്യയിലുള്ള ഗോത്ര വർഗ്ഗക്കാർക്കിടയിലാണ് നില നിന്നിരുന്നത്.
ജിവറോൻ ഗോത്ര വർഗ്ഗക്കാരായ ഷുവാർ, അചുവർ, ഹുയാമ്പിസ, അഗ്വാരുണ വിഭാഗങ്ങളാണ് ഈ ആചാരം പിന്തുടർന്നിരുന്നത്.
ചുരുക്കിയ ശിരസ്സുകളെ ഷുവാർ വിഭാഗക്കാർ ടിസാന്റ്സ/tzantza എന്നാണ് വിളിച്ചിരുന്നത്.
രണ്ടാം ലോകമഹായുദ്ധത്തിന് ശേഷം ബുച്ചൻ വാൾഡ് ശിക്ഷാ കേന്ദ്രത്തിൽ തടവുകാരുടെ ചുരുക്കിയ ശിരസ്സുകൾ കണ്ടെത്തിയിരുന്നതായി റിപ്പോർട്ടുകളുണ്ട്.
മനുഷ്യന്റെ മാത്രമല്ലാതെ സ്ലോത്ത് പോലെയുള്ള ജീവികളുടെ ശിരസ്സുകളും ഇപ്രകാരം ചുരുക്കി സൂക്ഷിച്ചിരുന്നു.
പ്രക്രിയ ഓക്സ്ഫോർഡിലെ പിറ്റ്സ് റിവേഴ്സ് മ്യൂസിയത്തിലുള്ള ഒരു ഷുവാർ ശിരസ്സ്
ഛേദിച്ചെടുത്ത മനുഷ്യ ശിരസ്സിന്റെ പിന്നിൽ മുറിവുണ്ടാക്കി മുടിയോടൊപ്പം മുഖ ചർമ്മം മുഴുവനായി തലയോട്ടിയിൽ നിന്നും നീക്കം ചെയ്യുന്നതാണ് ആദ്യ പടി.
ചൂടു വെള്ളത്തിൽ മുക്കിയെടുക്കുന്ന ശിരസ്സിന്റെ കൺപോളകൾക്ക് പിന്നിൽ ധാന്യങ്ങൾ നിറച്ച് പോളകൾ തമ്മിൽ തുന്നിച്ചേർക്കുന്നു.
പന അലകുപയോഗിച്ച് നിർമ്മിച്ച മൂന്ന് സൂചികൾ കുത്തി ചുണ്ടുകളും തുന്നിക്കെട്ടുന്നു.
ഈ ചടങ്ങുകളോടു കൂടി മരിച്ചയാളുടെ ആത്മാവ് പ്രതികാരത്തിന് വരില്ല എന്നായിരുന്നു ഈ ഗോത്ര വർഗ്ഗക്കാരുടെ വിശ്വാസം.
ചൂടാക്കിയ മണ്ണും കല്ലും ഉള്ളിൽ നിറച്ച് ശിരസ്സിലുള്ള കൊഴുപ്പ് നീക്കം ചെയ്തതിന് ശേഷം, തടി കൊണ്ടുള്ള ഒരു ഗോളം ഉള്ളിൽ വെച്ച് ശിരസ്സ് വീണ്ടും വെള്ളത്തിലിട്ട് തിളപ്പിക്കയും അതിന് ശേഷം ടാനിൻ കലർന്ന മരക്കറയും, ചാരവും ലേപനം ചെയ്ത് ദിവസങ്ങളോളം ഉണക്കിയെടുക്കുകയും ചെയ്യുന്നു.
ഇപ്രകാരം ഉണക്കിയെടുക്കുന്ന ശിരസ്സ് യഥാർത്ഥ ശിരസ്സിന്റെ നാലിലൊന്ന് വലിപ്പത്തിലേക്ക് ചുരുങ്ങിയിരിക്കും.
ഗോത്രവർഗ്ഗക്കാർക്കിടയിൽ മതപരമായ പ്രാധാന്യവും ശിരസ്സ് ചുരുക്കൽ പ്രക്രിയക്കുണ്ടായിരുന്നു.
ശത്രുവിന്റെ ശിരസ്സ് ഛേദിച്ച് ചുരുക്കി സൂക്ഷിച്ചാൽ അയാളുടെ സിദ്ധികൾ ചുരുക്കുന്നയാൾക്ക് കൈവരുമെന്ന് ഇവർ വിശ്വസിച്ചിരുന്നു.
ഷുവാർ വിഭാഗക്കാർക്കിടയിൽ പ്രചാരത്തിലുണ്ടായിരുന്ന പ്രേത സങ്കൽപ്പങ്ങളെ ശിരസ്സ് ചുരുക്കൽ പ്രക്രിയയിലൂടെ നിയന്ത്രിക്കാമെന്നായിരുന്നു വിശ്വാസം.
ശിരസ്സുകളുടെ വ്യാപാരം ഫ്ലോറിഡയിലെ സെന്റ് അഗസ്റ്റിനിലുള്ള ലൈറ്റ്നർ മ്യൂസിയത്തിലുള്ള ചുരുക്കിയ ശിരസ്സ്
പാശ്ചാത്യർക്കിടയിൽ ചുരുക്കിയ ശിരസ്സുകൾക്കായുണ്ടായ ഭ്രമത്തെ നിറവേറ്റാൻ ക്രമാതീതമായ ശിരസ്സ് വേട്ട ഈ ഗോത്ര വർഗ്ഗങ്ങൾക്കിടയിൽ നടന്നു പണത്തിനും, തോക്കിനും വേണ്ടിയായിരുന്നു 1930കളിൽ ഷുവാർ വർഗ്ഗക്കാർ ചുരുക്കിയ ശിരസ്സുകൾ കൈമാറ്റം ചെയ്തിരുന്നത്.
1870 കളിൽ കൊളമ്പിയയിലും പനാമയിലും മൃതശരീരങ്ങളുടെ ശിരസ്സുകൾ ചുരുക്കി വ്യാപാരത്തിനുപയോഗിച്ചിരുന്നതായി രേഖപ്പെടുത്തിയിട്ടുണ്ട്.
തുടർന്ന്   പെറു - ഇക്വഡോർ സർക്കാരുകൾ സംയുകതമായി ഇത്തരം ശിരസ്സുകളുടെ വ്യാപാരം നിരോധിച്ചു.
1940 മുതൽ അമേരിക്കയും ഇത്തരം ശിരസ്സുകൾ രാജ്യത്തേക്ക് കൊണ്ടു വരുന്നത് നിയമ വിരുദ്ധമാക്കി.
തുകൽ ഉപയോഗിച്ചിട്ടുണ്ടാക്കുന്ന ചുരുക്കിയ ശിരസ്സുകളെപ്പോലെയുള്ള കൃത്രിമ ശിരസ്സുകൾക്ക് ഇന്നും നല്ല വിപണിയുണ്ട്.
പുറത്തേക്കുള്ള കണ്ണികൾ Shrunken heads എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Head Hunting: History of the Shuar Archived 2021-01-26 at the Wayback Machine .
Picture of a shrunken head from the Buchenwald concentration camp Archived 2013-05-10 at the Wayback Machine .
Shrunken Heads Song
ആഴ്സണൽ എഫ്.സി. ഇംഗ്ലീഷ് വിലാസം https://ml.wikipedia.org/wiki/Arsenal_F.
വടക്കൻ ലണ്ടനിലെ ഹോളോവേ ആസ്ഥാനമാക്കി പ്രവർത്തിക്കുന്ന ഒരു ഇംഗ്ലീഷ് ഫുട്ബോൾ ക്ലബ്ബാണ് ആഴ്സണൽ ഫുട്ബോൾ ക്ലബ് ( ഇംഗ്ലീഷ് : Arsenal Football Club ).
ഇംഗ്ലീഷ് ഫുട്ബോളിലെ ഏറ്റവും മികച്ച ക്ലബ്ബുകളിലൊന്നായ ആഴ്സണൽ ഇപ്പോൾ പ്രീമിയർ ലീഗിലാണ് കളിക്കുന്നത്.
13 തവണ ഒന്നാം ഡിവിഷൻ - പ്രീമിയർ ലീഗ് ജേതാക്കളായ ഇവർ 11 തവണ എഫ്.എ. കപ്പ് നേടിയിട്ടുണ്ട്.
1886-ലാണ് ക്ലബ് സ്ഥാപിതമായത്.
1893-ൽ ഫുട്ബോൾ ലീഗിൽ തെക്കേ ഇംഗ്ലണ്ടിൽ നിന്നുള്ള ആദ്യ അംഗമായി.
1930-കളിൽ ആഴ്സണൽ പ്രധാന ട്രോഫികൾ ആദ്യമായി കരസ്ഥമാക്കി.
ആ കാലയളവിൽ ഇവർ 5 തവണ ഫുട്ബോൾ ലീഗ് കിരീടവും 2 തവണ എഫ്.എ. കപ്പും നേടി.
രണ്ടാം ലോകമഹായുദ്ധത്തിനുശേഷം പ്രകടനം മോശമായ ആഴ്സണൽ 1970-71-ൽ ലീഗും എഫ്.എ. കപ്പും നേടി തിരിച്ചുവരവു നടത്തി.
യുവേഫ ചാമ്പ്യൻസ് ലീഗ് ഫൈനലിലെത്തിയ ലണ്ടനിൽനിന്നുള്ള ആദ്യ ക്ലബ് ആഴ്സണലാണ്.
തോൽവിയറിയാതെ ഒരു പ്രീമിയർ ലീഗ് സീസൺ മുഴുവൻ കളിച്ച ഏക ക്ലബ്ബും ആഴ്സണൽതന്നെ.
ചുവപ്പും വെള്ളയുമാണ് ക്ലബ്ബിന്റെ പരമ്പരാഗത നിറങ്ങൾ.
പലതവണ ഇവർ തങ്ങളുടെ ആസ്ഥാനം മാറ്റിയിട്ടുണ്ട്.
തെക്കുകിഴക്കൻ ലണ്ടനിലെ വൂൾവിച്ചിൽ സ്ഥാപിതമായ ക്ലബ് 1913-ൽ ഹൈബറിയിലെ ആഴ്സണൽ സ്റ്റേഡിയത്തിലേക്കു മാറി.
2006-ൽ നിലവിലെ ഹോം ഗ്രൗണ്ടായ ഹോളോവേയിലെ എമിറേറ്റ്സ് സ്റ്റേഡിയത്തിലേക്ക് ആഴ്സണൽ കൂടുമാറി.
വളരെ വലിയൊരു ആരാധകവൃന്ദം ആഴ്സണലിനുണ്ട്.
ലോകത്തിലെ ഏറ്റവും സമ്പന്നമായ അഞ്ചാമത്തെ ഫുട്ബോൾ ക്ലബ്ബാണ് ആഴ്സണൽ.
2014-ലെ കണക്കുകളനുസരിച്ച് $130 കോടിയിലധികമാണ് ക്ലബ്ബിന്റെ മൂല്യം.
ചരിത്രം വൂൾവിച്ച് ആഴ്സണൽ (ഇരുണ്ട ഷർട്ടുകളിൽ) ന്യൂകാസിൽ യുണൈറ്റഡിനെ (വരയുള്ള ഷർട്ടുകളിൽ) 1906-ലെ എഫ്.എ. കപ്പ് സെമി-ഫൈനലിൽ, സ്റ്റോക്കിലെ വിക്ടോറിയ മൈതാനത്തുവച്ചു നേരിടുന്നു.
1886-ൽ തെക്കുകിഴക്കൻ ലണ്ടനിലെ വൂൾവിച്ചിൽ റോയൽ ആഴ്സണലിലെ തൊഴിലാളികളാണ് ഡയൽ സ്ക്വയർ എന്ന പേരിൽ ആഴ്സണൽ ഫുട്ബോൾ ക്ലബ് സ്ഥാപിച്ചത്.
ക്ലബ്ബിനെ റോയൽ ആഴ്സണൽ എന്ന പേരിൽ താമസിയാതെ പുനർനാമകരണം ചെയ്തു.
ക്ലിപ്‌തബാദ്ധ്യതയുള്ള സ്ഥാപനമായി മാറിയതിനുശേഷം ക്ലബ്ബിനെ 1893-ൽ വൂൾവിച്ച് ആഴ്സണൽ എന്ന പേരിൽ വീണ്ടും പുനർനാമകരണം ചെയ്തു.
രണ്ടാം ഡിവിഷനിൽ കളിച്ചുതുടങ്ങിയ ക്ലബ്ബിന് 1904-ൽ ഒന്നാം ഡിവിഷനിലേക്കു സ്ഥാനക്കയറ്റം കിട്ടി.
മറ്റു ക്ലബുകളെ അപേക്ഷിച്ചുള്ള ഭൂമിശാസ്‌ത്രപരമായ ഒറ്റപ്പെടൽ കാരണം ക്ലബ്ബിന്റെ കളികൾക്ക് കാണികൾ കുറവാകുകയും സാമ്പത്തികപ്രശ്നങ്ങളിൽ അകപ്പെട്ട് 1910-ൽ പാപ്പരാകുകയും ചെയ്തു.
പിന്നീട് വ്യവസായികളായ ഹെൻറി നോറിസും വില്യം ഹോളും ചേർന്ന് ക്ലബ്ബിനെ ഏറ്റെടുത്തു.
1913-ൽ രണ്ടാം ഡിവിഷനിലേക്കു തരംതാഴ്ത്തപ്പെട്ടതിനുശേഷം അവർ ക്ലബ്ബിനെ വടക്കേ ലണ്ടനിലുള്ള ഹൈബറിയിലെ പുതിയ ആഴ്സണൽ സ്റ്റേഡിയത്തിലേക്കു മാറ്റി.
അടുത്ത വർഷത്തിൽ അവർ ക്ലബ്ബിന്റെ പേരിൽനിന്ന് വൂൾവിച്ച് ഒഴിവാക്കുകയും ചെയ്തു.
1925-ൽ ഹെർബേട്ട് ചാപ്മാൻ ആഴ്സണലിന്റെ മാനേജറായി നിയമിതനായി.
ചാപ്മാന്റെ വിപ്ലവകരമായ തന്ത്രങ്ങളും പരിശീലനവും, അലക്സ് ജെയിംസ്, ക്ലിഫ് ബേസ്റ്റിൻ തുടങ്ങിയ താരങ്ങളെ ടീമിൽ ഉൾപ്പെടുത്തിയതും 1930-കളിൽ ഇംഗ്ലീഷ് ഫുട്ബോളിലെ ആഴ്സണലിന്റെ ആധിപത്യത്തിന് അടിത്തറയായി.
അദ്ദേഹത്തിന്റെ കീഴിൽ ആഴ്സണൽ ആദ്യ കിരീടങ്ങൾ നേടി.
1930-ലെ എഫ്.എ. കപ്പും 1930-31, 1932-33 എന്നീ വർഷങ്ങളിലെ ഒന്നാം ഡിവിഷൻ കിരീടങ്ങളുമായിരുന്നു ക്ലബ്ബിന്റെ ആദ്യ നേട്ടങ്ങൾ.
1932-ൽ പ്രദേശത്തെ ഭൂഗർഭ റെയിൽവേസ്റ്റേഷന്റെ പേര് ഗില്ലെസ്പി റോഡ് എന്നതിൽനിന്നും ആഴ്സണൽ എന്നാക്കി മാറ്റുന്നതിനു പിന്നിലും ചാപ്മാനായിരുന്നു.
ഒരു ഫുട്ബോൾ ക്ലബ്ബിന്റെ പേരിൽ അറിയപ്പെടുന്ന ഏക ട്യൂബ് സ്റ്റേഷനായി അതു മാറി.